ઉલ્લેખનીય છે કે, રેતી ચોરીની વારંવાર ફરિયાદો ઉઠતી રહે છે. ઉત્તર ગુજરાત હોય કે સૌરાષ્ટ્ર કે પછી બીજો કોઈ વિસ્તાર, રાજ્યમાં દરેક જગ્યાએ રેતી માફિયાઓ પોતાની રાજકીય વગને લીધે બેફામ બનીને રેતી ચોરી કરી રહ્યા છે. જેની સામે કડક કાર્યવાહી કરતા સ્થાનિક પોલીસ પણ પાછીપાની કરતી જોવા મળતી હોય છે. મોટાભાગે રાતના આ રેત માફિયાઓ સક્રિય થતા હોય છે, પણ કેટલીક જગ્યાએ તો ખુલ્લેઆમ રેતી ચોરી થઈ રહી છે અને તંત્ર મૂક પ્રેક્ષક બનીને જોઈ રહ્યું હોવાનો આરોપ લોકો લગાવી રહ્યા છે, વળી રેતી ભરીને જતા ડમ્પરો એટલા ફૂલ સ્પીડમાં જતા હોય છે કે અવાર-નવાર ગંભીર અકસ્માતો સર્જે છે. આમ, રેતી ચોરી ઉપરાંત વધુ એક ગુનો પણ આ ગેંગ આચરે છે. પણ, મોટાભાગના કેસમાં આ ગેંગ કાયદાના હાથમાંથી આબાદ છટકી જતી હોવાનો લોકો આક્ષેપ કરી રહ્યા છે.